Source: https://www.riigiteataja.ee/akt/426042012010
Timestamp: 2020-07-16 03:20:46+00:00
Document Index: 59625

Matched Legal Cases: ['§ 30', '§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12']

Jõhvi linna 70. aastapäeva meenemündi väljalaskmine, kirjeldus ja käsutamise juhend – Riigi Teataja
Jõhvi linna 70. aastapäeva meenemündi väljalaskmine, kirjeldus ja käsutamise juhend
Jõhvi linna 70. aastapäeva meenemündi väljalaskmine, kirjeldus ja käsutamise juhend - sisukord
RT IV, 26.04.2012, 10
Vastu võetud 26.02.2008 nr 27
Määrus antakse kohaliku omavalitsuse korralduse seaduse § 30 lg 1 punkti 3 alusel.
§ 1. Meenemünt lastakse välja seoses Jõhvi linnale linnaõiguste andmise 70. aastapäevaga.
§ 2. Meenemünt on kollektsionääridele mõeldud münt, mis ei ole ametlikuks maksevahendiks ja ei ole tavakäibes kasutatav.
§ 3. Meenemünti esitletakse avalikkusele ja kõigile huvilistele avalikul üritusel. Tiraaži suurus on 100 tükki.
§ 4. Meenemündi mõõtmed ja kujundus:
(1) läbimõõt: 25 mm;
(2) sulam: messing;
(3) esikülg:
sarvedega hirve kaela ja pea kujutis;
kiri: *JÕHVI*JEWE*
aastaarv: 1241 AD
(4) tagakülg:
kiri: *EESTI VABARIIK* ja 1 JEWE
aastaarv: 2007
§ 5. Meenemünti saavad huvitatud isikud osta MTÜ Jõhvi Muuseumi Seltsi kaudu aadressil: Jõhvi linn, Rakvere 6. Meenemündid antakse võõrandajale üle üleandmise-vastuvõtmise aktiga. MTÜ Jõhvi Muuseumi Selts esitab kord kvartalis Jõhvi Vallavalitsusele aruande võõrandatud meenemüntide arvu kohta. Võõrandamisest laekunud raha kanatakse Jõhvi Vallavalitsusele üle iga kalendrikuu viimasel tööpäeval.
§ 6. Meenemündi müügihinna kehtestab Jõhvi Vallavalitsus oma korraldusega. Meenemündi võõrandamisest laekunud raha laekub vallavalitsuse eelarvesse.
§ 7. Vallavalitsusel on õigus meenemünti mälestusesemena kinkida linna/valda külastavatele isikutele – Vabariigi Presidendile, Vabariigi Valitsuse liikmetele, Riigikogu liikmetele, diplomaatilise korpuse ning kõrgetele välisriikide esindajatele, sõpruslinnade ja omavalitsuste juhtidele ja erandkorras teistele Jõhvi omavalitsuse ees teeneid ja tähtsust omavatele isikutele, sealhulgas vallavolikogu liikmetele ja vallavalitsuse ametnikele.
§ 8. Vallavalitsus võib vastavalt vajadusele otsustada meenemündi korduvtiraaž väljaandmise.
§ 9. Meenemündi kinkimise otsustab igakordselt vallavanem või tema asendaja. Meenemündi kinki-miseks väljastamisel kantakse vastavasse registrisse (žurnaali): välja andmise kuupäev; kingi saaja isikuandmed – ees- ja perekonnanimi, ametikoht, elukoha riik; meenemündi välja võtja (kingi üleandja) nimi, allkiri ja kuupäev.
§ 10. Meenemüntide hoidmist ja väljaandmist korraldab vallasekretär või tema poolt määratud isik.
§ 11. Määrust rakendatakse tagasiulatuvalt alates 15. veebruarist 2008.a.
§ 12. Määrus jõustub 1. märtsil 2008. a.